«Paddington» har flere betydninger.

**Paddington** er et område innenfor City of Westminster i det sentrale London. Stedet ble en del av Stor-London i 1965. Stedet er mest kjent for Paddington stasjon, som er en av Londons hovedjernbanestasjoner. Den er det første stedet i London mange tilreisende kommer til, ettersom Heathrow Express går dit. Stasjonen ble tegnet av ingeniøren Isambard Kingdom Brunel og åpnet i 1847. To andre kjente landemerker er St Mary's Hospital; og Paddington Green Police Station, den viktigste sikkerhetspolitistasjonen i Storbritannia.

Historie
--------

De eldste bevarte referanser til Padington, historisk en del av grevskapet Middlesex, opptrer i dokumentasjon fra 900-tallet av påstått tilskudd av land til munkene ved Westminster av kong Edgar av England («den fredfylte») som bekreftet av erkebiskop Dunstan av Canterbury. Imidlertid er dokumentets opphav fra langt senere og er sannsynligvis blitt forfalsket etter den normanniske erobringen i 1066. Det er ingen omtale av stedet (eller Westbourne eller Knightsbridge) i *Domesday Book* av 1086. Det har vært mer rimelig å undres over om at en angelsaksisk var lokalisert rundt krysset av de nordlige og vestlige romerske veiene, tilsvarer Edgware Road (Watling Street) og Harrow Road og Uxbridge Road. Et mer pålitelig dokument fra 1100-tallet er sitert av presten Isaac Maddox (1697–1759) som slår fast at deler av landet ble eid av brødrene «Richard og William de Padinton».

De romerske veiene danner sognets nordøstlige og sørlige grenser fra Marble Arch: Watling Street (senere Edgware Road). Uxbridge Road var kjent på 1860-tallet i dette nabolaget som Bayswater Road. De var tollveier på det meste av 1700-tallet, før og etter demonteringen av de faste Tyburns galgetre ved dets kryss i 1759. Dette skjæringspunktet er nå kjent som Marble Arch. Ved 1801 ble dette området begynnelsen på en forbedret Harrow Road og en gren av Grand Junction-kanalen (Grand Union-kanalen), som fortsatt er værende.

Det ligger svært mange billige hoteller i området, noe som skyldes de mange turister som kommer til Paddington stasjon og ønsker et rimelig sted å overnatte i det sentrale London. 

En gren av Grand Union-kanalen ender i Paddington.

De nærmeste undergrunnsstasjonene er Edgware Road, Lancaster Gate, Paddington stasjon og Warwick Avenue.

Personer fra Paddington
-----------------------

* Kriss Akabusi, friidrettsutøver, sprintløp
* Robert Baden-Powell, militæroffiser
* George Butterworth, komponist av klassisk musikk
* Joe Cole, fotballspiller
* Joan Collins, skuespiller
* Elvis Costello, rockemusiker
* Paul Eddington, skuespiller
* Les Ferdinand, fotballspiller
* Alan Johnson, politiker
* Rhona Mitra, skuespiller
* Alfred Molina, skuespiller
* George Osborne, politiker,
* William Page, historiker
* Seal, popmusiker
* David Suchet, skuespiller
* Kiefer Sutherland, skuespiller
* Emma Thompson, skuespiller
* Alan Turing, matematiker

Referanser
----------

1. ↑  «London's Places» Arkivert 6. september 2015 hos Wayback Machine. (PDF). *The London Plan*. Greater London Authority. 2011. s. 46.
2. ↑  Reynolds, Laura: «9 Secrets Of Paddington Station», *Londonist*
3. ↑   «Paddington Green Police Station», *Frontier Pitts*
4. ↑   Robins, William (1853): *Paddington Past and Present*, Caxton Steam Printing, s. 1-5
5. ↑   Robins, William (1853): *Paddington Past and Present*, s. 7-9
6. ↑   Robins, William (1853): *Paddington Past and Present*, s. 12
7. ↑  Johnson, Ben: «Tyburn Tree and Speakers Corner», Historic UK
8. ↑   [«Tyburn Tree: Hidden History at Marble Arch»], Look Up London
9. ↑   Elrington C.R. red.; Baker T.F.T.; Bolton D.K. Croot P.E.C. (1989): *A History of the County of Middlesex*, s. 174
10. ↑  Jeal, Tim (1989): *Baden-Powell*. London: Hutchinson. ISBN 0-09-170670-X.
11. 1 2 3 4 5 6 7 8  «Most popular people born in Paddington, London» hos *IMDb*. 68 navn per 17. februar 2014

Eksterne lenker
---------------

* (en) Paddington, London – kategori av bilder, video eller lyd på Commons

  


|  |  |
| --- | --- |
| Oppslagsverk/autoritetsdata | Store norske leksikon **·** Vision of Britain **·** VIAF **·** GND **·** LCCN **·** BNF **·** BNF (data) **·** GeoNames **·** BBC Things **·** MusicBrainz
 |